**"CENTROTRANS - TRANZIT" D.D., Sarajevo**

**Kurta Schorka broj 8**

**Nadzorni odbor Društva**

Broj NO-XX-204/22

Datum:3.10.2022.

Na osnovu člana 269. tačka 10. i člana 241. Zakona o privrednim društvima i člana 88. tačka 10. Statuta "Centrotrans - Tranzit" d.d., Sarajevo, Nadzorni odbor Društva na svojoj XX. sjednici, održanoj 3.10.2022. godine, donio je

**O D L U K U**

**o sazivanju XXIX. vanredne Skupštine “Centrotrans - Tranzit” d.d. Sarajevo**

**I**

XXIX. vanredna Skupština “Centrotrans- Tranzit” d.d. , Sarajevo, održaće se dana 25.10.2022. godine u prostorijama Društva, ulica Kurta Schorka broj 8, s početkom u 12:00 sati.

Za Skupštinu je utvrđen slijedeći dnevni red:

1. Izbor predsjednika skupštine
2. Izbor dva ovjerivača zapisnika
3. Donošenje Odluke o izmjeni Odluke o visini naknada za rad u Nadzornom odboru Društva
4. Donošenje odluke o izmjeni Statuta društva Centrotrans tranzit d.d., Sarajevo, u skladu sa Rješenjem Komisije za vrijednosne papire broj 03/1-19-189/22

**II**

Sastavni dio ove odluke je predloženi tekst Obavještenja o sazivanju XXIX. Skupštine “Centrotrans-Tranzit” d.d. Sarajevo.

Obavještenje o sazivanju XXIX. Skupštine Centrotrans-Tranzit d.d., Sarajevo se ima objaviti u jednom od dnevnih listova, najkasnije 21 dan prije datuma određenog za zasjedanje redovne skupštine, odnosno 14 dana ako se radi o vanrednoj skupštini.

Osim objavljivanja obavještenja kako je gore navedeno, Društvo je dužno osigurati i dodatno objavljivanje i dostavljanje obavještenja u skladu s članom 12. Pravilnika o upravljanju dioničkim društvima (“Sl. novine FBiH” br.19/10 i 41/11).

**III**

Ovom Odlukom imenuje se Odbor za glasanje u sastavu : Kalafat Suad,Lukač Nusret, Lukač Armin, za utvrđivanje kvoruma i rezultata glasanja na XXIX. Skupštini „Centrotrans-Tranzit“ d.d. Sarajevo.

### IV

Ova odluka stupa na snagu danom donošenja.

|  |  |
| --- | --- |
| Dostaviti:   * NO * Upravi * a/a | Predsjednik Nadzornog odbora  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Humić Fahir |